
REFERAT DE APROBARE

[bookmark: _GoBack]            Legea învățământului preuniversitar nr.198/2023, reglementează organizarea și funcționarea sistemului de învățământ preuniversitar, asigurând cadrul pentru exercitarea, sub autoritatea statului român, a dreptului fundamental la învățătură pentru beneficiarii primari, reglementează statutul personalului didactic de predare, didactic auxiliar și de conducere de întregul sistem de învățământ de stat, particular și confesional, al personalului didactic de îndrumare și control, precum și a celorlalte categorii de personal didactic, prevăzute de lege.
	Prin HCL nr. 98/18.04.2024 a fost aprobată modificarea organigramei a ștatelor de funcții din cadrul Creșei Drobeta Turnu Severin, prin care s-a aprobat înființarea a 7 posturi de educator puericultor, pentru desfășurarea în condiții optime a activității din unitatea de învățământ nou-înființată, creșa ,,Mica Sirenăˮ.
            Structura personalului din unitățile de educație timpurie antepreșcolară este stabilită în conformitate cu prevederile legale în vigoare pentru fiecare tip de serviciu în parte, cu obligativitatea respectării prevederilor HG nr.566/2022.
            Potrivit prevederilor art. 35 alin.1 lit. b, asigurarea personalului didactic de predare din unitățile publice de educație timpurie antepreșcolară se realizează cu respectarea standardelor de calitate și a legislației în vigoare, de către inspectoratul școlar în colaborare cu autoritățile administrației publice locale, în cazul creșelor nearondate unei unități de învățământ, pentru care autoritățile adminstrației publice locale au calitatea de persoană juridică fondatoare.  
Luând în considerare deciziile emise de Inspectoratul Școlar Județean Mehedinți privind repartizarea pe perioadă determinată în anul școlar 2024 – 2025, pentru un număr de șapte educatoare la Creșa Drobeta Turnu Severin și ținând cont de faptul că din documentele prezentate rezultă că acestea nu au vechime în specialitate  și nu au susținut examenul național pentru definitivare se impune transformarea a 7 funcții de educator-puericultor din ștatul de funcții privind personalul didactic de predare din cadrul Creșei Drobeta Turnu Severin în funcția de educator-puericultor debutant. 
            Precizăm că modificările propuse prin prezenta hotărâre nu influențează numărul total de posturi existente stabilit în organigrama instituției.
           Având în vedere cele prezentate supunem spre aprobare, proiectul de hotărâre privind modificarea ștatului de funcții privind personalul didactic de predare din cadrul Creșei Drobeta Turnu Severin

